ai4bharat/Pralekha huggingface dataset:
مکانات اور شہری غریبی کے خاتمے کی وزارت
ایم او ایچ یو اے – اے ایف ڈی نے بھارت کے کچرے کے بندوبدست کے شعبے کے نظام کو مستحکم بنانے کے لیے سوچھتا اسٹارٹ اپ چیلنج کا آغاز کیا
نئی دہلی،27 جنوری،2022 /
’’ہمارے اسٹارٹ - اپس کھیل کے اصول بدل رہے ہیں – اسٹارٹ - اپس نئے بھارت کی ریڑھ کی ہڈی بنیں گے۔ ‘‘
وزیراعظم جناب نریندر مودی
ہاؤسنگ اور شہری امور کی وزارت نے صنعت اور اندرون ملک تجارت کے فروغ کے محکمے نیز ایجنسی فرینکائز ڈی ڈیولپمنٹ  کے ساتھ آج سوچھتا اسٹارٹ اپس چیلنج کا آغاز کیا ہے ۔ اس کا مقصد اختراعی اسٹارٹ اپس کو ایک رفتار بخشنا ہے ۔ صفائی ستھرائی اور کچرے کے بندوبست کے شعبے میں تیز رفتاری سے یکسر تبدیلی لانا ہے۔ آتم نربھر بھارت اور میک ان انڈیا کے لیے وزیراعظم کے ویژن کے عین مطابق اس چیلنج میں سوچھ بھارت مشن – شہری 2.0 کے تحت صنعتی ترقی کے لیے ایک سازگار ماحول کو فروغ دینے کی بات کہی گئی ہے۔
آج، اسٹارٹ - اپ کے موقعوں میں تیزی سے اضافہ ہو رہا ہے اور بھارت میں 70 سے زیادہ یونیکورن کمپنیاں ہیں  جس کی وجہ سے بھارت کو دنیا میں سبقت حاصل ہے۔ اسٹارٹ – اپ کے شعبے میں زبردست امکانات موجود ہیں کہ اس کے تحت بھارت کے کچرے کے بندوبست کے شعبے میں ایک انقلاب آجائے۔ یہ یکم اکتوبر 2021 کو وزیر اعظم کی طرف سے شروع کیے گئے سوچھ بھارت مشن شہری 2.0 کے بھی عین مطابق ہیں۔ سوچھتا اسٹارٹ اپ چیلنج کا آغاز اس مقصد سے کیا گیا ہے کہ نوجوان اختراع کاروں کو کاروبار کے لیے موقعے فراہم کر کے اسٹارٹ اپ تحریک کے لیے اثاثہ لگایا جائے تاکہ وہ سماج پر اثر ڈالنے والے اور مارکیٹ کے لیے تیار تجارتی طریقۂ کار تشکیل دے سکیں۔
اس چیلنج کا آغاز ایم او ایچ یو اے کے سکریٹری جناب منوج جوشی اور بھارت میں فرانس کے سفیر ایمینوویل لینین اور بھارت اور بھوٹان میں یوروپی یونین کے سفیر اوگو استوتو کے ساتھ کیا۔ اس موقعے پر محترمہ روپا مشرا ، جوائنٹ سکریٹری و نیشنل مشن ڈائریکٹر ، ایس بی ایم – یو اور برونو بوسلے ، کنٹری ڈائریکٹر، اے ایف ڈی انڈیا بھی موجود تھے۔
اس چیلنج میں جو بھارتی اور فرانسیسی کمپنیوں میں اسٹارٹ – اپس کے رجسٹریشن کے لیے کھلا ہے چار موضوعاتی میدانوں میں طریقۂ کار مدعوں کیے گئے ہیں جس  سماجی شمولیت،  ڈلاؤ بالکل نہیں ،  پلاسٹک کچرے کا بندوبست اور  ڈیجیٹل وسیلے سے شفافیت ۔ اس چیلنج کے تحت حصہ لینے والے کاروباریوں کو ایک نمایا پلیٹ فارم فراہم کرنا ہے تاکہ وہ اپنی اختراعی مصنوعات اور خدمات کی نمائش کر سکیں۔درخواستیں آن لائن داخل کرنے کا کام آج سے شروع ہو گیا ہے جس کے لیے مخصوص مائیکرو سائٹ شروع کی گئی ہے ۔
اس موقعے پر اظہار خیال کرتے ہوئے جناب جوشی نے کہا کہ آج جس سوچھتا اسٹارٹ اپ چیلنج کا آغاز کیا گیا ہے وہ ایس بی ایم – یو 2.0 میں اختراع اور اسمارٹ حکمرانی کو یقینی بنانے کی جانب ایک قدم ہے۔
سوچھتا اسٹارٹ اپ چیلنج کی درخواستیں اس سائٹ www.swachhatastartupchallenge.com پر دی جا سکتی ہیں۔
لگاتار تازہ جانکاری کے لیے براہ کرم سوچھ بھارت مشن کی سرکاری ویب سائٹ اور سوشل میڈیا پراپرٹیز پر رابطہ قائم کریں:
فیس بک : Swachh Bharat Mission - Urban ٹوئیٹر : @SwachhBharatGov
یو ٹیوب : Swachh Bharat Mission - Urban انسٹا گرام : Instagram:sbm_urban
تصاویر :
۔۔۔
ش ح ۔ اس۔ ت ح ۔
U –790
(Visitor Counter : 135
وزارت دفاع
یوم آزادی 2021 کے موقع پر صدر جمہوریہ جناب رام ناتھ کووند کے ذریعہ بھارتی بحریہ کے جوانوں کو بہادری کے ایوارڈز کو دی گئی منظوری کی فہرست
اگست 15 ،2021، 0001 بجے سے پہلے شائع / نشر / یا سوشل میڈیا پر استعمال نہ کیا جائے
نئی دہلی، 14 اگست2021:
صدر جمہوریہ جناب رام ناتھ کووند نے یوم آزادی 2021 سے قبل کی شام کو بھارتی بحریہ کے جوانوں کو مندرجہ ذیل بہادری ایوارڈز کی منظوری دی ہے۔
شوریہ چکر
1. کیپٹن سچن ریئوبین سیکوئیرا
نو سینا میڈل 
1. کیپٹن پرشانت ہانڈو
2. کمانڈر سنیل ایس کورٹی
3. کمانڈر بپن پانیکر
4. لیفٹننٹ کمانڈر راج کرشن مانو
5. پرہلاد، ایم سی او  11
شوریہ شکر کے لئے توصیف نامہ
کیپٹن سچن ریئوبین سیکوئیرا 
یپٹن سچن آر سیکوئیرا اس وقت آئی این ایس کوچی کے کمانڈنگ آفیسر کے طور پر تعینات ہیں۔ شمالی بحیرہ عرب میں حالیہ سمندری طوفان تاوتے کے دوران آئی این ایس کوچی نے ان لائق قیادت میں انتہائی چیلنج بھرے موسم اور سمندری حالات میں تلاش اور بچاؤ کی مہم شروع کی۔ جس کے نتیجے میں ماورائے ساحل ڈیولپمنٹ ایریا  میں مشکل میں پھنسے جہاز پی 305 سے 125 زندگیاں بچائیں
17 مئی 2021 کو جہاز بارج پی -305 کی مدد کے لئے سازوسامان کے ساتھ روانہ ہوا ۔ جو کہ او ڈی اے سے دور سمندر میں شدید طوفان تاؤتے کی وجہ سے ڈوب رہا تھا۔ سامان کے ساتھ روانہ ہونے کی ہدایت پر جہاز 40 سے 45نوٹس رفتار سے چلنے والی ہواؤں ، شدید، بارش اور بالکل نظر نہ آنے والے انتہائی چیلنجنگ حالات میں ایک گھنٹے کے اندر کامیابی کے ساتھ تیار اور روانہ ہوگیا۔ پیشہ وارانہ مہارت ، مثالی قیادت کا مظاہرہ کرتے ہوئے آفیسر نے جہاز کو مشکل میں پھنسے بارج کے قریب جانے کی ہدایت دی اور بھارتی بحریہ کے ذریعہ مدد کی پریشان عملے کو یقین دہانی کرائی۔
50 ناٹس کی رفتار سے چلنے والی ہواؤں کی بڑھتی ہوئی خطرناک صورتحال ، 10 میٹر تک اونچی لہروں اور شدید بارش ، جس نے کشتی کے ذریعہ، جیمنی غوطہ خوروں یا ساحل پر مبنی فضائی آپریشن کے ذریعہ بچاؤ کے کام کو روک دیا تھا۔ انتہائی محدود متبادل کا سامنا کرتے ہوئے آفیسر نے جہاز کو قریب لے جانے اور زندہ بچ جانے والوں کو سمندر سے براہ راست بازیاب کرانے کا جرآت مندانہ فیصلہ کیا ۔اس میں انتہائی جرت ، بے باک کارروائی ، جہاز چلانے میں انتہائی مہارت اور دانشمندانہ سوچ کی ضرورت تھی کیونکہ علاقہ میں بہاؤ 5 ناٹس سے زیادہ تھا اور لہروں کی صورتحال کے نتیجے میں جہاز کو حرکت کرنے میں دشواری پیش آرہی تھی۔ زندہ بچ جانے والوں کو مختلف اختراعی طریقوں جیسے اسکریمگل نیٹ جمپنگ لیڈر اور لائز کے استعمال سے بازیاب کرایا گیا۔ افسر نے خود اپنی ٹیم اور جہازکی سیفٹی سے اوپر رکھا اور 36 سے زیادہ گھنٹےتک دن اور رات بغیر تھکے ہوئے اپنے افسران اور جہاز کی کمپنی کی قیادت اور رہنمائی کی۔ ان جرآت مندانہ کارروائی ، عملے کی حوصلہ افزائی اور پرسکون انداز میں فیصلہ سازی میں 125 جوانوں کو جس میں 65 سے زیادہ وہ افراد شامل ہیں جنہیں انہوں نے عملے کو زخمی کئے بغیر یا موت کے بغیر اندھیرے میں بازیاب کرایا ۔
غیرمعمولی تنا ؤ اور انتہائی خراب موسم میں تلاش اور بچاؤ کے آپریشن کو کامیاب اور جرآت مندانہ طریقہ سے انجام تک پہنچانا اس آفیسر کی مشالی قیادت ، پروفیشنلزم اور ہمت و حوصلے کو ظاہر کرتا ہے۔ قیادت کی یہ جرآت مندانہ کارروائی اور حوصلہ بحریہ کی روایت اور خطروں اور ناموافق حالات ملک کی خدمت کے عین مطابق تھا۔ انتہائی چیلنجنگ حالات میں ان کی غیرمعمولی شجاعت، حوصلہ مندانہ قیادت ،مثالی ہمت اور عزم کے لئے ،آفیسر کو شوریہ چکر ایوارڈ دینے کی سفارش کی جاتی ہے۔
نو سینا میڈل  ایوارڈ
کمانڈر سنیل ایس کورٹی کیپٹن پرشانت ہانڈو
لیفٹننٹ کمانڈر راج کرشنا مانو کمانڈر بپن پانیکر
پرہلاد ایم سی اے  II
وزارت دفاع
بھارتی بحریہ اور اُبیر کے درمیان مفامت نامہ
بھارتی بحریہ نے میسرز اُبیر کے ساتھ ایک مفاہمت نامے پر دستخط کئے ہیں ۔ یہ دستخط بحری عملے کے سربراہ ایڈ مرل آر ہری کمار اور این ڈبلیو ڈبلیو اے کی صدر محترمہ کالا ہری کمار نیزاُبیر کے بزنس امور کے سینئر کنٹری منیجر ابھینو مٹو کی موجودگی میں ، بھارت ،جنوب ایشیا اور مصر کے تحت کئے گئے ۔اُبیر کے ساتھ اس مفاہمت نامے کا مقصد ملک بھر میں ذاتی سفر اور بحری عملے کی آمدورفت کے لئے ایک بھروسے کے قابل ،سہولت آمیز ، محفوظ اور کم خرچ سفر فراہم کرنا ہے۔
میسرز اُبیر ، بھارتی بحریہ کے عملے اور ان کے کنبوں کو ، جو سہولیات فراہم کرے گی ،ا ن میں مندرجہ ذیل سہولیات شامل ہی
- اُیبر ایپ پر ذاتی پروفائل
- زیادہ بھیڑ والے دفتری اوقات کے دوران زیادہ قیمت سے رعایت فراہم کرنے کے لئے پریمئر ایگزیکٹو کیب کیٹاگری
- اعلیٰ درجے کے ڈرائیوروں کی دستیابی
- اُبیر کے سفر پر ، منسوخی کی صورت میں کوئی فیس نہ لیا جانا
- ہمہ وقت پریمئم بزنس سپورٹ ۔
یہ مفاہمت نامہ ‘‘شپس فرسٹ ’’ یعنی پانی کے جہاز مقدم اسکیم کے تحت ‘‘ ہیپی پرسنل ’’ کے سی این ایس کے وژن کے مطابق ہے اور مسلح فوجوں میں یہ پہلا قدم ہے۔یہ مفاہمت نامہ یکسر تبدیلی لانے کے لئے ٹکنالوجی کو فروغ دینے کے ، ڈجیٹل ا نڈیا وژن کے بھی عین مطابق ہے۔
بہت چھوٹی، چھوٹی اور درمیانی صنعتوں کی وزارت
قومی پرچم کو بنانے کا عمل
بہت چھوٹی، چھوٹی اور درمیانی صنعتوں کے وزیر مملکت، جناب بھانو پرتاپ سنگھ ورما نے لوک سبھا میں ایک سوال کے تحریری جواب میں درج ذیل معلومات فراہم کیں۔
وزارت داخلہ نے 30.10.2021 کے اپنے حکم نامہ کے ذریعے ہندوستانی پرچم کے ضابطہ، 2002 میں ترمیم کی ہے۔ پولیسٹر سے بنے پرچم یا قومی پرچم کو مشین سے بنانے کی اجازت دے دی گئی ہے۔ اب ہندوستان کا قومی پرچم ہاتھ سے کاتے گئے دھاگے سے اور ہاتھ سے بُنائی کرکے یا مشین سے، سوت/پولیسٹر/اون/ ریشم کھادی بنٹنگ سے بنایا جائے گا۔ ترمیم کا حکم نامہ نمبر 02/01/2020-پبلک  مورخہ 30.12.2021 اور اپڈیٹ شدہ ہندوستانی پرچم کا ضابطہ، 2002 وزارت داخلہ کی ویب سائٹ www.mha.gov.in پر دستیاب ہیں۔
وزارت دفاع
برہموز سپرسونک کروز میزائل کے فضائی ورژن کا اڈیشہ کے ساحل پر سخوئی 30 ایم کے- I سے کامیاب تجربہ کیا گیا
وزیردفاع جناب راج ناتھ سنگھ نے کامیاب تجربہ کرنے پر ڈی آر ڈی او، برہموز، بھارتی فضائیہ اور صنعت کی ستائش کی
برہموز سپرسونک کروز میزائل کے فضائی ورژن کو سپرسونک لڑاکا طیارے سکھوئی 30 ایم کے-Iسے 08 دسمبر 2021 کو اڈیشہ کے ساحل سے دور مربوط آزمائشی رینج، چاندی پور سے ساڑھے دس بجے دن میں کامیاب تجربہ کیا گیا۔اس کاپی بک فلائٹ میں تمام مشن کے اہداف کو پورا کرنے کے لیے پہلے سے طے شدہ رفتار کی پیروی کرتے ہوئے ، میزائل کوایئرکرافٹ سے لانچ کیا گیا ۔
برہموز کی ترقی میں یہ تجربہ ایک اہم سنگ میل ہے۔یہ ملک کے اندر ہوا سے چلنے والے برہموز میزائلوں کے سیریل پروڈکشن کے نظام کو واضح کرتا ہے۔بڑی ایئر فریم اسمبلیاں جو رام جیٹ انجن کا لازمی حصہ بنتی ہیں، ہندوستانی صنعت نے مقامی طور پر تیار کی ہیں۔ ان میں غیر دھاتی ایئر فریم کے حصے شامل ہیں جن میں رام جیٹ فیول ٹینک اور نیومیٹک فیول سپلائی سسٹم شامل ہیں۔آزمائش کے دوران، ساختی سالمیت اور فعال کارکردگی کو ثابت کیا گیا ہے۔ برہموز کے فضائی ورژن کا آخری بار جولائی 2021 میں تجربہ کیا گیا تھا۔
وزیر دفاع جناب راج ناتھ سنگھ نے اس کامیاب آزمائش کے لئے دفاعی تحقیق و ترقی کی تنظیم ، برہموز، بھارتی فضائیہ اور صنعت کی تعریف کی ہے۔ پرواز کی آزمائش میں شامل ٹیموں کو مبارکباد دیتے ہوئے، محکمہ دفاع آر اینڈ ڈی کے سکریٹری اورڈی آر ڈی او کے چیئرمین ڈاکٹر جی ستیش ریڈی نے کہا کہ ڈی آر ڈی او کی مختلف لیباریٹریوں، تعلیمی اداروں، کوالٹی اشورینس اور سرٹیفیکیشن ایجنسیوں، سرکری سیکٹر کی کمپنیوں اور بھارتی فضائیہ نے اس پیچیدہ میزائل سسٹم کی تیاری، جانچ، پیداوار اور شامل کرنے میں حصہ لیا۔
برہموز سپرسونک کروز میزائل کی ترقی، پیداوار اور مارکیٹنگ کے لیے بھارت  اور روس  کی مشترکہ ملکیت کی کمپنی ہے۔ برہموزمسلح افواج میں پہلے سے ہی شامل کئے گئے ایک طاقتور میزائل اسلحوں کا نظام ہے۔
امور داخلہ کی وزارت
مرکزی داخلہ سکریٹری نے قومی دارالحکومت خطہ، دہلی میں کووڈ۔19 کی صورت حال کا جائزہ لیا
مرکزی داخلہ سکریٹری جناب اجے بھلا نے باقاعدہ عمل کے ایک حصے کے طور پر آج دہلی میں کووڈ 19 کی صورتحال کا جائزہ لیا۔ میٹنگ میں ڈاکٹر وی کے پال، رکن نیتی آیوگ، سکریٹری، صحت اور کنبہ بہبود کی وزارت، ڈائریکٹر جنرل، آئی سی ایم آر، قومی دارالحکومت خطہ دہلی حکومت  کے چیف سکریٹری اور دیگر سینئر افسران اور دہلی کے پولیس کمشنر نے میٹنگ میں شرکت کی۔
جی این سی ٹی ڈی نے دہلی میں کووڈ -19 کی موجودہ صورتحال پر ایک پریزنٹیشن پیش کی جہاں کووڈ معاملات میں تیسری لہر کو دیکھا جا رہا ہے۔ اب جبکہ کووڈ کے نئے معاملات اور کل فعال معاملات بڑھ رہے ہیں ، انتظامیہ جانچ ، رابطے کا سراغ لگانے اور علاج معالجے پر توجہ دے رہی ہے۔ فعال معاملات کی تعداد میں حالیہ اضافے کا سبب تہوار کے موسم کو بتایا جا رہا ہے جس میں لوگوں کی زیادہ نقل و حرکت دیکھنے میں آئی ہے ، اس کے ساتھ ساتھ محفوظ کوویڈ رویوں کے بنیادی اصولوں پر عمل پیرا ہونے میں بھی نرمی برتی جا رہی ہے۔ اسپتال میں بستروں کی حالت قابل اطیمنان بتائی جا رہی ہے، 15،789 میں سے 57٪ وقف شدہ بسترخالی ہیں۔ تاہم ، جی این سی ٹی ڈی کے عہدیداروں اور کمشنر پولیس ، دہلی دونوں نے اس بات پر روشنی ڈالی کہ نفاذ اور آگاہی پیدا کرنے میں کوئی کسر نہیں چھوڑی گئی ہے۔
دہلی میں کووڈ-19 کے پھیلاؤ پر قابو پانے کی حکمت عملی ، خاص طور پر تہوار کے سیزن کو مدنظر رکھتے ہوئے اور بڑھتی ہوئی آلودگی کے ساتھ ساتھ درجہ حرارت میں کمی کو لے کر ایم او ایچ ایف ڈبلیو کے نمائندوں اور میٹنگ میں موجود صحت کے ماہرین سے تفصیلی طور پر تبادلہ خیال کیا گیا۔ یہ فیصلہ کیا گیا ہے کہ کچھ اہم علاقوں مثلا جیسے ریستوراں ، بازار کی جگہوں ، نائی کی دکانوں / سیلون وغیرہ میں ہدف شدہ آر ٹی۔ پی سی آر کی ٹیسٹنگ پر کوششیں مرکوز کی جائیں، طبی وسائل کی دستیابی میں اضافہ کیا جائے جس میں بستر ، آئی سی یو اور وینٹی لیٹر شامل ہیں، رابطوں کا پتہ لگایا جائے اور کوارنٹین والے رابطوں پر زیادہ توجہ دی جائے تاکہ کووڈ کے پھیلاو کے سلسلے کو توڑا جا سکے۔ ہدف شدہ آئی ای سی  مہموں کے ذریعہ بیداری پیدا کرنے کے ساتھ ساتھ منتخب طور پر انفورسمنٹ کو بڑھانے کا بھی فیصلہ کیا گیا۔ اور اس بات کو یقینی بنایا جائے کہ ہوم آئسولیشن کے تحت تمام معاملات پر نظر رکھی جائے اور مریض کی حالت خراب ہونے سے پہلے وقت پر اسے اسپتال پہنچایا جائے۔
میٹنگ کے اختتام پر داخلہ سکریٹری نے جی این سی ٹی ڈی عہدیداروں کی کاوشوں کی تعریف کرتے ہوئے اس بات پر زور دیا کہ دہلی میں کووڈ-19 کے پھیلاؤ پر قابو پانے کی حکمت عملیوں کو سختی سے نافذ کیا جائے اور اس پر عمل درآمد کیا جائے۔ انہوں نے آر ڈبلیو اے، محلہ اور مارکیٹ کمیٹیوں، عوامی اعلانات والے نظاموں اور پولیس کی گاڑیوں پر پیغامات کے ذریعہ محفوظ کووڈ رویوں کے بارے میں دہلی کے باشندوں تک پہنچ کر انہیں اس سلسلہ میں باخبر کیا جائے۔ انہوں نے کہا کہ آئندہ ہفتہ میں ایک بار پھر قومی دارالحکومت خطہ کے دیگر اضلاع کے ساتھ دہلی میں صورت حال کا جائزہ لیا جائے گا۔
امور صارفین، خوراک اور عوامی تقسیم کی وزارت
ایف سی آئی ہر سال بڑی تعداد میں نوجوانوں کو بھرتی کر کے حالیہ برسوں میں بھرتی کرنے والی سرکردہ کمپنی بن گئی ہے
ایف سی آئی نے 2020 میں زمرہ تین کے 3,687 افسروں کو بھرتی کیا اور 2021 میں 307 زمرہ دو اور 87 زمرہ ایک افسروں کو بھرتی کیا
ایف سی آئی نے 2022 میں زمرہ دو اور تین کے افسروں کی 5159 آسامیوں کا اشتہار دیا، بھرتی کا عمل آخری مرحلے میں ہے اور جلد ہی مکمل کیا جائے گا
فوڈ کارپوریشن آف انڈیا ، جو ملک کی خوراک کے تحفظ کو یقینی بنانے کے لیے امور صارفین ، خوراک اور عوامی نظام تقسیم کی وزارت کے تحت کام کرنے والا سرکاری شعبے کی ایک بڑی کمپنی ہے، ہر سال بڑی تعداد میں نوجوانوں کی بھرتی کرکے حالیہ برسوں میں بھرتی کرنے والی سرکردہ کمپنی بن گئی ہے۔
ایف سی آئی کی بھرتی کا عمل صرف آن لائن امتحان کے ذریعے کیا جاتا ہے اور ایمپلائمنٹ نیوز کے ساتھ ساتھ سرکردہ قومی/مقامی اخبارات میں بڑے پیمانے پر اس کا اشتہار دیا جاتا ہے۔ انتخاب کھلے کمپٹشن کے ذریعے کیا جاتا ہے اور خالصتاً میرٹ کی بنیاد پر ہوتا ہے۔ ایف سی آئی کارپوریشن / حکومت ہند کے قواعد و ضوابط کی سختی سے پابندی کرتے ہوئے انتہائی شفافیت اور سچائی کو یقینی بناتی ہے۔
مختلف زمروں  کے تحت آسامیوں کی باقاعدگی سے تشہیر کی جا رہی ہے۔ ایف سی آئی نے سال 2020 کے دوران 3687 زمرہ III، 307 زمرہ II اور 87 زمرہ I کے افسران کو سال 2021 کے دوران کامیابی سے بھرتی کیا ہے۔
فی الحال، ایف سی آئی نے سال 2022 میں زمرہ II اور III کی 5159 آسامیوں کا اشتہار دیا ہے۔ 11.70 لاکھ امیدواروں نے بھرتی کے عمل میں حصہ لیا ہے۔ دو مرحلوں میں آن لائن امتحانات پہلے ہی مکمل ہو چکے ہیں۔ اس کے علاوہ بھرتی کا عمل اپنے آخری مرحلے میں ہے اور جلد ہی مکمل ہونے کا امکان ہے۔
ملازمین کی تعداد کم کرنے کے بجائے، ایف سی آئی کارپوریشن میں موجودہ اسامیوں کو موثر آپریشنز اور انسانی وسائل کی کمی کو پورا کرنے کے لیے پُر کر رہی ہے۔
۔۔۔۔۔۔۔۔۔۔۔ ۔
ش ح۔ا گ۔ن ا۔
U-5724
(Visitor Counter : 65
وزارت آیوش
علاقائی آیورویدتحقیقاتی ادارے اور سکم منی پال یونیورسٹی نے باہمی تعاون سے تحقیق کے لئے مفاہمتی عرضداشت پر دستخط کئے
مفاہمتی عرضداشت کا مقصد دونوں اداروں کے درمیان تعلقات اور آپسی سمجھ کو فروغ دینا ہے
نئی دہلی،02اکتوبر؍2021:
یکساں طور شناخت کئے گئے شعبوں میں باہمی تعاون سے تحقیق کرنے اور تحقیقاتی سرگرمیوں کو فروغ دینے کے لئے علاقائی آیوروید تحقیقاتی ادارے نے سکم منی پال یونیورسٹی کے ساتھ ایک مفاہتی عرضداشت پر دستخط کئے۔
آر اے آر آئی گنگٹوک کے اسسٹنٹ ڈائریکٹر –انچارج ڈاکر شری پرکاش اور ایس ایم یو کے وائس چانسلر ڈاکٹر راجن ایس گریوال نے اپنے اپنے اداروں کی طرف سے مفاہمتی عرضداشت پر دستخط کئے۔
مفاہمتی عرضداشت پر دستخط کرنے کی تقریب میں ایس ایم یو کے وائس چانسلر ڈاکڑ گریوال نے آراے آر آئی کو گنگٹوک میں واقع سکم منی پال انسٹی ٹیوٹ آف میڈیکل سائنسز (ایس یم آئی ایم ایس کے سینٹر ل ریفرل ہاسپٹل میں ایک اِکائی کھولنے کےلئے بھی کہا۔ ڈاکٹر شری پرکاش نے انہیں یقین دلایا کہ مرکزی سرکار کی اہل اتھارٹی سے منظوری ملنے کے بعد ایسا کیا جائے گا۔
مفاہمتی عرضداشت کا مقصد سائنس ، میڈیکل اور متعلقہ میڈیکل سائنس کے ایک یا زیادہ موضوعات میں تحقیق و تعلیم سے جڑی اپنی طاقت کو پہچاننے کےلئے دونوں اداروں کے درمیان آپسی تعلقات اور آپسی سمجھ کو بڑھاوا دینا ہے۔
آراے آر آئی اور ایس ایم یو نے اجتماعی طورپر تحقیق اور تربیتی پروگراموں میں شامل ہوکر اکیڈمک تعاون کو بڑھاوا دینے اور اس کے فروغ کے لئے رضامندی کا اظہار کیا۔دونوں اداروں نے باہمی مفاد کے ایشوز پر سمپوزیم ، اجلاس اور ورکشاپ کا مشترکہ سے انعقاد کرنےپر رضامندی ضاہر کی۔ دونوں اداروں نے تحقیق ، تربیت، تعلیمی مواد اور اپنی تعلیمی و تحقیقاتی سرگرمیوں سے متعلق دیگر موضوعات پر اطلاعات کے تبادلے کے مواقع کا پتہ لگانے کا بھی فیصلہ کیا۔
مفاہمتی عرضداشت پر دستخط کرنے کی تقریب میں موجود دیگر افسران میں آر اے آرآئی کے ریسرچ آفیسر ڈاکٹر راہل دھن راج گھُسے اور ریسرچ آفیسر  ڈاکٹر اشوک سنہا اور ایس ایم یو کے رجسٹرار ڈاکٹر کے ایس شیرپا، وائس چانسلر کے ا و ایس ڈی ڈاکٹر ریمان چھیتری اور سینٹرل ریفرل ہاسپٹل ، ایس ایم آئی ایم ایس کے بلڈ بینک کی انچارج ڈاکٹر پرگیہ کافلے شامل تھیں۔
وزارت آیوش
کم خوابی کے شکار لوگوں کے لیے آیوروید کی طرف سے کچھ مثبت خبریں
نئی دہلی، 3 /نومبر 2020 ۔ اگر آپ نے حال ہی میں طویل مدت تک نیند نہ آنے کے خطرناک اثرات کے بارے میں خبریں سنی ہیں اور اس بات کو لے کر تشویش میں مبتلا ہیں کہ روزانہ 7 سے 8 گھنٹے تک آنکھیں بند رکھنے کے باوجود آپ کو نیند نہیں آتی تو آپ کے لیے ہندوستان کی قدیمی طبی روایات کی طرف سے کچھ اچھی خبریں ہیں۔ آیوروید میں ‘انیدرا’کے نام سے مشہور مطالعہ کا وسیع میدان کم خوابی اور اس سے متعلق دیگر حالات کی تفصیلات پیش کرتا ہے اور اس میں وقت کی کسوٹی پر کھرا اترنے والے چند مثبت علاج بھی ہیں۔
نارتھ ایسٹرن انسٹی ٹیوٹ آف آیوروید اینڈ ہومیوپیتھک ،شیلانگ کے تحقیقی رسالہ‘آیوہوم’ میں شائع حالیہ کیس اسٹڈی سے انیدرا سے متعلق مسائل کو حل کرنے میں آیورویدکی اثر انگیزی کی حمایت میں نیاثبوت آیا ہے۔اس کیس اسٹڈی کے مصنف گوپیش منگل، ایسوسی ایٹ پروفیسر و صدر شعبہ، پی جی ڈپارٹمنٹ آف پنچ کرما، نیشنل انسٹی ٹیوٹ آف آیوروید، جے پور اور ندھی گپتااورپرویش شریواستو ہیں، آخرالذکر دونوں این آئی اے کے پی جی ڈپارٹمنٹ آف پنچ کرما میں پی جی اسکالر ہیں۔
میڈیکل سائنس کے مطابق کم خوابی کی وجہ سے صحت سے متعلق متعدد مسائل پیدا ہوسکتے ہیں جیسے موٹاپااور قوت مدافعت میں کمی۔ آیوروید کی نظر میں ‘نیدرا’ یا نیند صحت کے لیے انتہائی ضروری ہے۔اسے درحقیقت ‘تریوپ استمبھ’ یعنی زندگی کے تین بنیادی ستون قرار دیا گیا ہے۔آیوروید ‘نیدرا’ کو خوشی اور اچھی زندگی کے لیے ضروری چیز تصور کرتا ہے۔‘نیندرا’ کی وجہ سے انسانی ذہن کو سکون حاصل ہوتا ہے۔ ‘انیدرا’طبی لحاظ سے انسومنیاسے متعلق ہے جو کہ عالمی سطح پر نیند کی ایک عام بیماری ہے۔ ورلڈ ہیلتھ آرگنائزیشن  کے مطابق صحت کا تعلق مکمل طورپر جسمانی، ذہنی یا سماجی خوشحالی سے ہےنہ کہ مرض کی غیر موجودگی سے اور نیند اس کا ایک ضروری پہلو ہے۔آج کی خراب طرز زندگی، تناؤ اور پہلے سے نامعلوم ماحولیاتی عناصرکے دور میں بڑی تعداد میں لوگ تشفی بخش نیند سے محروم ہیں۔نیشنل سلیپ فاؤنڈیش آف امریکا کے اندازے کے مطابق پوری دنیا میں تقریبا ایک تہائی لوگ کم خوابی کے مرض میں مبتلا ہیں۔
اس پس منظر میں ‘انیدرا’ کے مسائل کو دور کرنے میں آیوروید کی روایتی پنچ کرما تھیراپی کو نظر انداز نہیں کیا جاسکتا۔مذکورہ بالا کیس اسٹڈی آیوروید کی اثرانگیزی کا ثبوت پیش کرتی ہے۔
اسٹڈی کی رپورٹ بتاتی ہے کہ آیوروید سے علاج کی وجہ سے مریضوں کی حالت میں ، خاص کر نیند سے جڑے مسائل میں کافی بہتری دیکھنے کو ملی۔ اس مطالعے میں علاج سے پہلے اور علاج کے بعد کی تمام علامات کا درجہ بند طریقے سے جائزہ لیا گیا، جس میں جمائی،سستی، نیند کے معیار وغیرہ کو شامل کیا گیا تھا اور تمام پیمانوں میں بہتری دیکھی گئی۔
اس طرح یہ کیس اسٹڈی‘انیدرا’ کو دور کرنے میں ‘اشوگندھا تیلا ’کے ساتھ ‘شیرودھارا’بشمول ‘شمن چکتسا’سے علاج کی اہمیت کا ایک اور ثبوت پیش کرتی ہے۔
حوالہ: ‘آیوہوم’ ،نارتھ ایسٹرن انسٹی ٹیوٹ آف آیوروید اینڈ ہومیوپیتھی ، شیلانگ، میگھالیہ -793018کے ذریعہ شائع کردہ آیوروید اور ہومیوپیتھی کا ششماہی تحقیقی رسالہ۔
صحت اور خاندانی بہبود کی وزارت
خون کے عطیے سے متعلق قومی پالیسی
نئی دہلی، 8فروری 2022:
حکومت نے خون کے عطیے سے متعلق قومی پالیسی کی حمایت کے لیے ڈرگس اور کاسمیٹکس  قواعد 2020 کو نوٹیفائی کیا ہے۔ یہ قواعد بلڈ بینکس، بلڈ پروسیسنگ اور متعلقہ معاملات کے بارے میں ہیں۔ قواعد کی کاپی ویب سائٹ https://cdsco.gov.in/opencms/opencms/system/modules/CDSCO.WEB/elements/download_file_division.jsp?num_id=NTc2MQ پر دستیاب ہے۔
حکومت قومی داوازی پروسیسنگ اتھارٹی  کے ساتھ خون اور خون کے اجزا کے پروسیسنگ چارجیز کے بارے میں معاملے کو اپنے ہاتھ میں لے رہی ہے، تاکہ اسے ڈرگس پرائسیز کنٹرول آرڈر  کے تحت لایا جائے۔
3 جنوری 2022 کو منعقدہ تمام ریاستوں اور مرکز کے زیر انتظام علاقوں کے اسٹیٹ بلڈ ٹرانس فیوذژن کونسلس  کے ساتھ ایک میٹنگ میں یہ سفارش کی گئی کہ قومی بلڈ پالیسی پر نظرثانی کی جائے۔ مزید این جی ٹی سی/ سے ڈائریکٹوریٹ جنرل آف ہیلتھ سروسیز آرگنائزیشن سے ڈائریکٹوریٹ جنرل آف ہیلتھ سروسیز میں منتقلی کے مرحلے میں ہے۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ بیان دیا۔
وزیراعظم کا دفتر
وزیراعظم نے یوم بحریہ کے موقع پر ہندوستانی بحریہ کو سیلوٹ کیا
نئی دہلی،04؍دسمبر،وزیراعظ جناب نریندر مودی نے یوم بحریہ کے موقع پر آج ہندوستانی بحریہ کے عملہ کو سیلوٹ کیا ہے۔
اپنے پیغام میں وزیراعظم نے کہا ہے کہ ’’ یوم بحریہ کے موقع پر ہم اپنی بحریہ کے بہادر عملے کو سیلوٹ کرتے ہیں، ان کی قیمتی خدمات اور قربانیوں نے ہمارے ملک مضبوط اور محفوظ بنایا ہے‘‘۔
۔۔۔۔۔۔۔۔۔۔۔۔۔۔۔۔۔

U-5555
(Visitor Counter : 58
امور صارفین، خوراک اور عوامی تقسیم کی وزارت
زرعی پیداوار کو ایم ایس پی پر خریدنے کے لئے پرائیویٹ پارٹیاں
نئی دہلی،19؍جولائی،صارفین کے امور ، خوراک اور تقسیم عامہ کے وزیر مملکت جناب دانو راؤ صاحب دادا راؤ نے آج راجیہ سبھا میں ایک سوال کا تحریری جواب دیتے ہوئے ایوان کا مطلع کیا کہ مشرقی ریاستوں میں ایم ایس پی کی کارروائیوں میں اضافہ کرنے پر توجہ مرکوز کرتے ہوئے جھارکھنڈ ، مغربی بنگال اور اترپردیش میں کے ایم ایس 16-2015 اور کے ایم ایس 18-2017 کے دوران دھان ؍ چاول کی خریداری کے لئے پرائیویٹ پارٹیوں کو شامل کیا گیا ہے۔
کسانوں کو ان کی پیداوار کی مناسب قیمت کو یقینی بنانے کی خاطر پردھان منتری ان داتا آئے سنرکشن ابھیان کے تحت پرائیویٹ خریداری اور اسٹاکسٹ اسکیم  اکتوبر 2018 میں شروع کی گئی۔ پی پی ایس ایس کا مقصد ایم ایس پی پر خریداری میں پرائیویٹ ایجنسیوں کے کام کرنے کی صلاحیت کا جائزہ لینا ہے۔ زراعت اور کسانوں کی بہبود کی وزارت کے تحت زراعت ، تعاون اور کسانوں کی فلاح کا محکمہ تلہن کی خریداری کے لئے پی پی ایس ایس اسکیم کو نافذ کررہا ہے۔
حکومت نے پرائیویٹ ایجنسیوں کے ذریعے دھان ؍ چاول کی خریداری کی کوئی مقدار مقرر نہیں کی ہے۔ پرائیویٹ ایجنسیوں کے ذریعے خریدی گئی مقدار کی بنیاد پر ایف سی آئی ٹینڈر کے ذریعے طے شدہ شرح پر رقم ادا کرتی ہے۔
پی پی ایس ایس اسکیم کے تحت 20-2019 کے لئے 200 کروڑ روپے مختص کئے گئے ہیں۔
U-3276
(Visitor Counter : 33
کارپوریٹ امور کی وزارتت
کمپنیوں کی طرف سے کمپنی قانون کی شقوں کی خلاف ورزی
نئی دہلی، 14 ستمبر ، 2020 / کارپوریٹ امور کی وزارت ایم سی اے کو ان کمپنیوں کی معلومات حاصل ہوئی ہے جنہوں نے کمپنی قانون کی شقوں کی خلاف ورزی کی ہے۔ یہ بات خزانے اور مالی امور کے مرکزی وزیر مملکت جناب انوراگ سنگھ ٹھاکر نے آج لوک سبھا میں ایک تحریری جواب میں کہی۔
ایم سی اے کو یا تو براہ راست یا علاقائی ڈائریکٹروں  / کمپنیوں کے رجسٹرار  کے ذریعے کمپنیوں کے خلاف موصولہ یہ شکایات جو لوگوں  کی طرف سے یا وزارتوں کی طرف سے موصول ہوئی ہیں اور جن کا جائزہ لیا گیا ، نیز کمپنی قانون 2013 کی شقوں کے مطابق ان پر کارروائی کی گئی ، جس میں تفتیش کرنے کے احکامات جاری کرنا، کمپنی قانون 213 کی شق نمبر  206، ، ، شق نمبر 210 اور شق نمبر 212 کے ضمن میں معائینہ یا تفتیش کرنا شامل ہے۔ جیساکہ کیس کی نوعیت ہو ان شکایات کے مطابق دھوکہ دہی جس میں کئی طرح کی کارروائیاں شامل ہوتی ہیں جہاں بڑے پیمانے پر عوامی مفاد اور بڑے پیمانے پر پیسے کا لین دین شامل ہوتا ہے اس کی تفتیش کا کام ایم سی اے کے ذریعے شدید دھوکہ دہی کے تفتیشی دفتر  کو سونپا جاتا ہے ۔
اپنے تحریری جواب میں جناب ٹھاکر نے 19-2018 سے 20-2019 پچھلے دو سال کے دوران تفتیش / معائینے اور تحقیقات کی تفصیلات مندرجہ ذیل طور پر فراہم کیں۔
|
|
شق نمبر  206 کے تحت انکوائری کے احکامات کی تعداد
|
|
شق نمبر  206 کے تحت معائینہ کے احکامات کی تعداد
|
|
شق نمبر210 کے تحت تحقیقات کے احکامات کی تعداد
|
|
شق نمبر212 کے تحت تحقیقات کے احکامات کی تعداد ایس ایف آئی او کے لیے
|
|
878
|
|
674
|
|
167
|
|
59
جناب ٹھاکر نے کہا کہ تفتیس / معائینے / تحقیقات کے احکامات کی وجوہات ہر کیس کی الگ نوعیت کے مطابق ہیں۔ جیسے دھوکہ دہی ، کمپنیوں کے قانون کے شقوں کی خلاف ورزی ، کمپنیوں کے قانون کے تحت لوگوں سے لی گئی رقوم واپس نہ کرنے ، دیگر وزارتوں کی طرف سے موصولہ شکایات، کمپنیوں کی طرف سے بینک قرضوں کے بارے میں داخل کی گئی شکایات اور عدالت / ٹرائیبونل کے احکامات کی بنیاد پر داخل کی گئی شکایات۔
وزیر موصوف نے کہا کہ اس سلسلے میں 660 کیسز ہیں جن میں تفتیش کی جا رہی ہے۔ تحقیقات کی بنیاد پر سرکاری وکیل کی طرف سے کمپنیوں کے قانون 2013 کی شقوں کے تحت مقدمات داخل کیے گیے ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 5374
(Visitor Counter : 78
وزیراعظم کا دفتر
وزیراعظم نے انجینئروں کے دن پر انجینئروں کو مبارک باد دی
جناب ایم وِشویش وریا کو اُن کے یوم پیدائش پر خراج عقیدت پیش کیا
نئی دہلی،15 ؍ستمبر : وزیراعظم جناب نریندر مودی نے انجینئروں کے دن پر محنت سے کام کرنےو الے انجینئروں کو مبارک باد پیش کی۔ انہوں نے جناب ایم وِشویش وریا کو اُن کے یوم پیدائش پر خراج عقیدت پیش کیا اور ان کے کاموں کو یاد کیا۔
وزیراعظم نے اپنے ایک ٹوئیٹ میں کہا کہ :
‘‘محنت سے کام کرنے والے تمام انجینئروں کو #EngineersDay کی مبارک باد۔ ہمارے سیارہ کو بہتر اور ٹیکنالوجی کے میدان میں ایڈوانس بنانے میں اُن کے اہم رول کے لئے، اُن کا شکریہ ادا کرنے کے لئے الفاظ ناکافی ہیں۔ میں جناب ایم وشویش وریا کو ، اُن کے یوم پیدائش پر خراج عقیدت پیش کرتا ہوں اور ان کے کارناموں کو یاد کرتا ہوں’’۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ق ت۔ ق ر
U-9004
(